Aalto-yliopiston kauppakorkeakoulu **Tentti 22.11.2021**

Laskentatoimen perusteet (A22A00110) klo 16:30 – 18:30

Avoin yliopisto, syksy 2021

Juha Viljaranta \_\_\_\_\_\_\_\_\_\_\_

opiskelija

Vastaa seuraaviin väittämiin merkitsemällä oheiseen vastaustaulukkoon rasti kohtaan ”oikein” tai ”väärin”. Oikeasta vastauksesta saa 2 pistettä, väärästä vastauksesta -1 pistettä ja vastaamatta jättämisestä nolla pistettä. Arvonlisäveroa ei oteta huomioon, ellei sitä ole erikseen tehtävässä mainittu. Tentissä saa käyttää apuna haluamaansa aineistoa, mutta neuvon kysyminen tentin aikana muulta henkilöltä ei ole sallittua.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 11 | 12 | 13 | 14 | 15 | 16 | 17 | 18 | 19 | 20 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 21 | 22 | 23 | 24 | 25 | 26 | 27 | 28 | 29 | 30 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 31 | 32 | 33 | 34 | 35 | 36 | 37 | 38 | 39 | 40 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 41 | 42 | 43 | 44 | 45 | 46 | 47 | 48 | 49 | 50 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

VÄITTEET

1. Liitteen 1 yrityksen liikevaihto on 180.
2. Liitteen 1 yrityksen tuloslaskelman ostomenot ovat 120.
3. Liitteen 1 yrityksen tuloslaskelmaan merkitään koneen poistona summa 16.
4. Liitteen 1 yrityksen tuloslaskelmaan merkittävät rahoituskulut ovat 2,6 (esitystarkkuus 0,1).
5. Liitteen 1 yrityksen kannattavuus näyttää hyvältä.
6. Liitteen 1 yrityksen taseen rivi myyntisaamiset on 20.
7. Liitteen 1 yrityksen pankkitilin saldo taseessa on 15.
8. Liitteen 1 yrityksen taseen pitkäaikaiset velat ovat yhteensä 30.
9. Jos liitteen 1 yrityksen verotettava tulos olisi 10, niin tilinpäätökseen kirjattaisiin verojen jaksotus ”per siirtosaamiset an verot 3”.
10. Jos liitteen 1 yrityksen tuloslaskelman näyttämä voitto verojen jälkeen olisi 8 ja voitosta puolet aiottaisiin jakaa osinkona, niin taseessa esitettävä oma pääoma olisi yhteensä 54.
11. Erään toisen yrityksen liikevaihto oli 800, liikevoitto 56 ja nettotulos 40. Yrityksen taseen pitkäaikaiset varat olivat 250, varasto 150, myyntisaamiset 90 ja pankkitilisaldo 60, jolloin taseen loppusumma oli 550. Taseen oma pääoma oli 180, pitkäaikaiset pankkilainat 230, lyhytaikaiset pankkilainat 60 ja ostovelat 80. Väite: Yrityksen kannattavuus näyttää hyvältä.
12. Tehtävän 11 yrityksen maksuvalmius näyttää hyvältä.
13. Tehtävän 11 yrityksen vakavaraisuus näyttää hyvältä.
14. Yritys osti maa-alueen hintaan 1000. Alueelle aiottiin pian tehdä tehdasrakennus, jonka poistoaika olisi 20 vuotta. Väite: Maa-alueesta tehtäisiin vuosittain poistoa 5% kuten sen päällä olevasta rakennuksestakin.
15. Asiakkaalle lähetettävä myyntilasku kirjataan ”per myynti an myyntisaamiset”.
16. Tuotantokoneesta tehtävä suunnitelman mukainen poisto kirjataan ”per poistot an koneet ja kalusto”.
17. Luottotappio kirjataan tilinpäätöksessä pois saamisista ja muihin kuluihin silloin, kun on yli 90%:n todennäköisyys sille, että saaminen on menetetty.
18. Jos yrityksen varaston arvo on tilikauden aikana pienentynyt, kirjataan tilinpäätöstä laadittaessa ”per varaston muutos an varasto”.
19. Yritys osti arvokkaan ohjelmiston ja kolme tietokonetta yhteishintaan 8500 euroa. Väite: Koska kauppahinnassa ei ollut eritelty ohjelmiston osuutta, koko summa 8500 voidaan merkitä tilille koneet ja kalusto.
20. Jos yrityksen pääkonttorirakennuksen arvo on noussut olennaisesti, voidaan sen arvoa taseessa nostaa arvonkorotuksella.
21. Kirjanpitolaki ei koske yhdistyksiä, koska niiden toiminta on yleishyödyllistä eikä ole tuloverotettavaa.
22. Kaikkien osakeyhtiöiden tulee julkistaa tilinpäätöksensä kaupparekisterissä.
23. Pienen osakeyhtiön ei tarvitse laatia toimintakertomusta.
24. Erään konsernin emoyrityksen omavaraisuusaste oli 43%. Väite: Tämän perusteella voidaan päätellä, että yrityksen vakavaraisuus oli hyvällä tasolla.
25. Eräs konserni muodostui emoyhtiöstä ja tytäryhtiöstä, joiden tuloslaskelmien mukaiset voitot olivat vastaavasti 30 M€ ja 8 M€. Emon tuloslaskelman rahoitustuotoissa oli em. tytäryhtiöltä saatuja osinkotuottoja 5 M€. Väite: Konsernin tuloksena esitetään em. tiedoin summa 33 M€.
26. Erään yrityksen myyntitulot olivat 65 M€, muuttuvat kustannukset 42 M€ ja kiinteät kustannukset 18 M€. Väite: Yrityksen kriittinen piste olisi noin 51 M€.
27. Tehtävän 26 kuvaileman yrityksen tulos putoaisi 100%, jos sen myyntivolyymi laskisi noin 15%.
28. Tehtävän 26 kuvaileman yrityksen kannattaisi ainakin lyhyellä aikavälillä alentaa myyntihintojaan viidellä prosentilla, jos yritys saisi sen vuoksi lisää myyntivolyymia 12 prosenttia.
29. Jos tehtävän 26 kuvaileman yrityksen kiinteät kustannukset kasvaisivat 10 prosenttia, niin yrityksen tulisi tehdä 2,8 prosentin hinnankorotus päästäkseen entiseen tulokseensa (edellyttäen, ettei hinnankorotus pudottaisi tuotteiden myynnin kappalemääriä).
30. Ns. uponneet kustannukset ovat ennen päätöksentekohetkeä syntyneitä kustannuksia eikä niitä tulisi ottaa huomioon vertailtaessa toimintavaihtoehtojen kannattavuutta.
31. Yrityksen kiinteät kustannukset olivat 3550€, muuttuvat kustannukset 6250€ ja toteutunut valmistusmäärä 150 kpl. Väite: Yrityksen tuotteen keskimääräiskalkyyli oli 65,3 €/kpl.
32. Tehtävän 31 yrityksen tuotteen minimikalkyyli seuraavan kauden arvioidulla valmistusmäärällä 180 kpl olisi 41,7 €/kpl.
33. Jos tehtävän 31 yrityksen toimintasuhde oli 75%, niin yrityksen tuotteen normaalikalkyyli olisi 49,0 €/kpl.
34. Valmistusyritys halusi voittonsa ennen veroja olevan 15% liikevaihdosta. Väite: Sopiva myyntihinta tuotteille saadaan kertomalla tuotteen yksikkökustannus kertoimella 1,15.
35. Yleiskustannuslisät on tarkoitettu mahdollistamaan välillisten kustannusten ottaminen mukaan esim. tuotekustannuslaskelmissa.
36. Yrityksen tuotanto-osaston budjetoidut yleiskustannukset olivat 5500 ja välittömät kustannukset 10 000. Väite: Tuotanto-osaston yleiskustannuslisäksi tulisi näillä luvuilla 55%.
37. Yrityksen budjetoidut tuotannon välittömät kustannukset olivat 4500, tuotannon yleiskustannukset 2000 ja hallintokustannukset 1500 (luvut 1000 euroa). Erään tuotteen tuotannon välittömät kustannukset olivat 45,0 €/kpl. Väite: Esitetyn tuotteen omakustannusarvo olisi em. tietojen mukaan noin 72,0 €/kpl.
38. Yrityksen kapasiteetin käyttöaste vaikuttaa yleiskustannuslisien suuruuteen.
39. Toimintokustannuslaskentaa voidaan käyttää apuna yrityksen resurssien käytön tehostamistyössä.
40. Yritys osti tuotteen hintaan 15 €/kpl ja arvioi saavansa sitä myytyä hintaan 20 € 800 kpl, hintaan 25 €/kpl 500 kpl tai 30 euron hintaan 400 kappaletta. Väite: Yrityksen kannattaisi näillä tiedoin valita tuotteen hinnaksi 25 €/kpl.
41. Erään investoinnin hankintameno olisi 200 ja kassavirrat pitoaikana eli vuosina 1 ja 2 järjestyksessä 100 ja 150. Väite: Investoinnin nykyarvo olisi 10% korolla laskien yhteensä +14,9 ja tämän perusteella investointi näyttäisi kannattavalta.
42. Yritys oli uusimassa tuotantokonettaan, jonka vuoksi vanha kone myytäisiin pois. Vanhan koneen tasearvo oli 400 ja siitä saataisiin hyvityksenä uutta konetta ostettaessa 250. Väite: Investoinnin kassavirtalaskelmiin tulee ottaa em. eristä vain vanhasta koneesta saatava hyvitys 250.
43. Investoinnin kassavirrat vuosina 0 – 4 olisivat seuraavat (vuodet järjestyksessä): -350, +80, +100, + 150 ja + 100. Väite: Investoinnin takaisinmaksuaika (ilman korkoa) olisi 3,2 vuotta.
44. Heti saatu 759 euroa on suunnilleen yhtä arvokas kuin kolmen vuoden päästä saatava 1000, jos laskentakorkokanta on 8%.
45. Erään investoinnin nykyarvo oli 10 prosentin korolla laskien +12 ja 15 prosentin korolla laskien -25. Väite: Investoinnin sisäinen korkokanta olisi noin 12,9%.
46. Yrityksen tavoiteltu omavaraisuusaste oli 40%, oman pääoman tuottovaatimus 12% ja vieraan pääoman tuottovaade 6%. Väite: Yrityksen keskimääräiset rahoituskustannukset olisivat annettujen lukujen perusteella 8,4 %.
47. Tuloskortti eli balanced scorecard koostuu ainakin periaatteessa yrityksen tai yksikön tärkeimmistä taloudellisista tavoitteista.
48. Rahoitusbudjetti sisältää ennusteen yrityksen toiminnan kassavirroista.
49. Yrityksen erään materiaalin budjetoidut kustannukset olivat 600 kpl \* 3,0 kg/kpl \* 5,0 €/kg eli 9000 €. Toteutuneet materiaalikustannukset olivat 9610 €. Toteutunut valmistusmäärä oli 660 kpl ja toteutunut ainekäyttö 1848 kg. Väite: Materiaalikustannukset kehittyivät tietojen perusteella epäsuotuisasti.
50. Tehtävän 49 tapauksessa materiaalin käyttö oli tavoitetta tehokkaampaa, mutta materiaalin kilohinta ylitti suunnitellun.

Liite 1: Seuraavassa on kerrottu erään pienen osakeyhtiön liiketapahtumat ensimmäisen vuoden ajalta. Yrityksen tilikausi on kalenterivuosi.

a) Omistaja sijoitti yritykseen osakepääomana 50 t€.

b)Yritykselle otettiin lainaa 60 t€. Laina nostettiin 1.4. ja siitä maksetaan (vuotuista) korkoa 6% ja lyhennystä 10 puolivuosittain jälkikäteen. Ensimmäisen kerran maksettiin 1.10. korkoa 1,8 ja lyhennystä 10.

c) Ostettiin 1.4. koneita ja kalustoa käteisellä hintaan 80 t€. Koneiden ja kaluston arvioitu pitoaika on viisi vuotta. Yritys käyttää tasapoistoja, eikä tee verotusta varten ylipoistoja.

d) Ostettiin tavaraa velaksi 120 t€:lla.

e) Myytiin tavaraa käteisellä 30 t€:lla ja luotolla 180 t€:lla.

f) Maksettiin henkilöstömenoja 50 t€ ja muita menoja 40 t€.

g) Maksettiin edellä syntyneistä ostoveloista vuoden loppuun mennessä yhteensä 100 t€.

h) Saatiin edellä syntyneistä myyntisaamisista maksuja vuoden loppuun mennessä yhteensä 150 t€.

i) Maksettiin tuloveroennakkoja 5 t€.

Varastossa oli tavaraa tilikauden lopussa 25 t€:n arvosta (alussa 0 t€). Kaikki liiketapahtumat on ilmoitettu ilman arvonlisäveroa, jota ei tarvitse ottaa tehtävässä huomioon.